  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Пичи Пурга ёросысь Норъя черкогуртын выль амбулатория ужаны кутскиз. 500 квадрат метр быдӟа эмъяськнниез «Здравоохранение» йӧскалык ӵектос улсын пуктӥзы. Со сярысь элькун тӧролэн но кивалтэтлэн пресс-службазы ивортӥз. Эмъяськонниын участковой терапевт, фельдшер, пинь эмъясь, эмсузэръёс, лаборант ужалозы. Одӥг смена ӵоже 50 пациентэз кутыны быгатозы. Выль юртын процедураос лэсьтон, эскерон но физиокабинет лэсьтӥзы. Озьы ик отын эмъюмвузаннизы вань. Амбулаторие, Норъя гуртысь сяна, вить бускель гуртъёсысь адямиос ветлозы. Тодэ вайытом, туэ Дэри но Алнаш ёросъёсын выль амбулаториос ужаны кутскизы. Ватсалом, 2024-тӥ арын элькунын вить модульной ФАП но кык амбулатория пуктозы. Тегъёс: эмъяськонниос Тазалык лэсьтӥськон ПичиПурга Удмуртия  